Armand Isidor

**Armand Albert Isidor** var en podarixisk marki, flåteadmiral, og livvakt under Rikskansler Charles-Henri. Han var broren til rikskanslerens kone,Thérèse, og far til hennes sønn: Julién.

## ***Biografi***

### **Tiltre makten**

Snart etter Juliéns fødsel, ble Charles-Henri ble syk og døde. Den offisielle forklaringen var en hjerneblødning, men sannheten var at Thérèse hadde fått ham forgiftet for å unngå incest-skandalen. Med døden av hennes mann ble hun kronet til ny kansler av Podarix, og fikk dermed kontroll over nasjonens Kanselli. Hun utpekte Armand til hennes gemal – men deres ekteskap ble gjort i smug, og han ble derfor aldri offisielt gjort til leder av nasjonen. Som gemal, tjente han som et medlem av Kanselliet, men også som selve flåteadmiralen av Podarix.

### **Juliéns eksil**

Da Julién begynte å nærme seg alderen til å bli kansler av Podarix, tenkte Thérèse ut en måte å få sønnen ut av landet på. Thérèse hadde fått smaken av makt, og nektet å gi den fra seg bare fordi loven sa det. Etter en lang rådslagning med Kanselliet – og etter at to hadde "forsvunnet" – ble det vedtatt at en kansler av Podarix ikke kunne miste makten før denne døde. Thérèse og hennes gemal, broren Armand, ordnet med et palé i Lulan, Tussarix. Her ville Julién bli sendt i eksil i en alder av sytten. Men innen denne alderen, hadde Julién – Thérèse og Armands sønn – blitt oppmerksom på hvordan moren handlet. Han hyrte flere personer ved hoffet – og flere av Thérèses kammerpiker – til å spionere på kansleren. Da en kammerpike oppdaget papirene om Juliéns eksil, nølte ikke Julién ett sekund.

To måneder før planen om Juliéns eksil skulle trå i kraft, hadde Armand dratt ut på havet for å kjempe et slag på vegene av lederen av Imperiet; dermed satt Thérèse alene igjen i palasset. Hun var omringet av medlemmer av kanselliet da Julién plutselig stormet inn i lokalet med en rekke lojale aristokrater – venner fra barndommen, maktgale adelige, og de som hadde gjennomskuet Thérèse. Thérèse ønsket å vite hva som foregikk, da hun satt i et møte med de andre medlemmene av kanselliet. Julién svarte ikke, heller ikke aristokratene. Julién gikk rett bort til moren, drog ut en dolk fra kjortelen og gjennomboret Thérèses hjerte. Etter Juliéns mening, var de andre medlemmene i kanselliet lojale mot Thérèse – det var derfor de andre aristokratene var der. De drog fram dolker og pistoler og drepte alle medlemmene.

### **Død**

Da Armand vendte tilbake til Podarix, tok det ikke lang tid før noen hodejegere Julién hadde engasjert, sporet opp den forræderiske mannen og drepte ham. Armand hadde nettopp landet og spaserte innover et smug da hodejegerne hoppet frem og skar over strupen hans og ranet ham for alt han eide. Noen tiggere stjal uniformen hans og lot ham ligge naken i rennesteinen. Hvordan kroppen ble tatt hånd om siden er uvisst.

## ***Trivia***

1. *Armand* er den franske formen av *Herman*, som betyr er sammensatt av de germanske navneelementene *hari* "hær" og *man* "mann".
2. *Albert* kommer fra det germanske *Adalbert*, som er komponert av navneelementene *adal* "edel" og *beraht* "klar, lys".
3. *Isidor* kommer fra det greske Ισιδωρος*(Isidoros),* og betyr "Isis' gave".